Lausanne

Lausanne on Šveitsis asuva prantsuskeelse Vaudi kantoni pealinn ja suurim linn. Linn asub Genfi järve põhjakaldal linnulennult umbes 51,7 kilomeetrit Genfi linnast kirdes. Lausanne'is elab umbes 150 000 inimest, mis teeb sellest Šveitsi suuruselt neljanda linna Baseli, Genfi ja Zürichi järel. Kogu linnastus elab ligikaudu 420 000 elanikku (seisuga jaanuar 2019). Lausanne–Genfi suurlinnapiirkonnas (sealhulgas Vevey–Montreux’, Yverdon-les-Bains'i, Valais ja välisriikide alad), mida üldiselt nimetatakse Arc lémanique'iks, elas 2017. aastal üle 1,3 miljoni inimese ning see on Šveitsi kõige kiiremini kasvav piirkond. Linnas asuvad Rahvusvaheline Olümpiakomitee, Spordi Arbitraažikohus ning umbes 40 rahvusvahelist spordiorganisatsiooni. Šveitsi Föderaalne Ülemkohus peab istungeid Lausanne'is. Linn paikneb tuntud veinikasvatuspiirkonnas. Oma 28 jaamaga metroosüsteemiga on Lausanne maailma väikseim linn, kus on metroo. Ajalugu Roomlased rajasid keltide asula kohale sõjaväetugipunkti nimega Lousanna. 6. sajandil sai Lausanne'ist piiskopkonna keskus. Majandus Soodsa kliima tõttu on linnalähistel aladel levinud viinamarjakasvatus. Loodus Linn asub Genfi järve kaldanõlval. Linna põhjaosas on väike Sauvabelini järv. Haridus Linnas tegutseb Lausanne'i Ülikool. Kultuur Collection de l'Art Brut Béjart Ballet Lausanne 1989. aastal toimus linnas Eurovisiooni lauluvõistlus. Sport Rahvusvahelise Olümpiakomitee ja Spordi Arbitraažikohtu peahoone asub Lausanne'is. Lausanne'is on ka Olümpiamuuseum. 2020. aasta jaanuaris toimusid Lausanne'is III noorte taliolümpiamängud. Lausanne'is tegutsevad jäähokiklubi Lausanne HC ning jalgpalliklubid FC Lausanne-Sport ja FC Stade Lausanne Ouchy. Lausanne'is on sündinud Umberto Agnelli Anthony Bloom François-Louis David Bocion Johann Ludwig Burckhardt Benjamin Constant Aloise Corbaz Charles Dutoit Egon von Furstenberg Eugène Grasset Bertrand Piccard Charles-Ferdinand Ramuz Théophile Steinlen Elizabeth Thompson (Lady Butler) Bernard Tschumi Félix Vallotton Viited Välislingid Lausanne'i koduleht (inglise, prantsuse ja saksa keeles) Lausanne'i turismibüroo koduleht (inglise, prantsuse ja saksa keeles)